Καπούσκα ορφανή
1 μεγάλο λάχανο, αφράτο, χοντροκομμένο(σε κομμάτια των 5 εκ.), 1 κρεμμύδι ξερό, σε ψιλά καρέ, 2 κουτ. σούπας πελτές ντομάτας, διαλυμένος σε 100 ml νερό, 1/2 - 1 μικρή πιπεριά τσίλι, φρέσκια ή ξερή, ψιλοκομμένη (ή 1/2 - 1 κουτ. γλυκού καυτερή πάπρικα), 60 ml ελαιόλαδο, αλάτι, φρεσκοτριμμένο πιπέρι
Για την καπούσκα* ορφανή ξεκινάμε και σε μια κατσαρόλα με άφθονο αλατισμένο νερό που κοχλάζει, βράζουμε το λάχανο για περίπου 10 λεπτά.Το στραγγίζουμε.Στην ίδια κατσαρόλα (άδεια πλέον) ζεσταίνουμε το λάδι σε δυνατή φωτιά και σοτάρουμε το κρεμμύδι μαζί με το λάχανο για 1 - 2 λεπτά, μέχρι να ροδίσουν.Ρίχνουμε τον πελτέ, την πιπεριά και αλατοπίπερο.Μετριάζουμε τη φωτιά και μαγειρεύουμε για περίπου 20 λεπτά, μέχρι να χυλώσει η σάλτσα (προσέχουμε, όμως, να μην παραβράσει το λάχανο).
Λάχανο,Ντομάτα,Πιπεριές